Document ID: 32006D0472

KOMISJONI OTSUS,
4. juuli 2006,
mis kehtestab määruse (EÜ) nr 2182/2002 artiklites 13 ja 14 ettenähtud meetmete rahastamiseks mõeldud ühenduse tubakaalase uurimustöö ja teabelevi fondi vahendite lõpliku jaotuse liikmesriikide vahel 2006. aastaks
(teatavaks tehtud numbri K(2006) 3030 all)
(Ainult hispaania-, hollandi-, itaalia-, kreeka-, portugali-, prantsus- ja saksakeelne tekst on autentne)
(2006/472/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, (1) eriti selle artiklit 14 a,
ning arvestades järgmist:
(1)
Komisjoni 6. detsembri 2002. aasta määruse (EÜ) nr 2182/2002 artiklid 13 ja 14 (milles sätestatakse üksikasjalikud eeskirjad nõukogu määruse (EMÜ) nr 2075/92 kohaldamiseks seoses ühenduse tubakaalase uurimistöö ja teabelevi fondiga), (2) näevad ette meetmed tootmise ümbersuunamiseks. Kõnealuseid meetmeid rahastab määruse (EMÜ) nr 2075/92 artikli 13 alusel asutatud ühenduse tubakaalase uurimustöö ja teabelevi fond.
(2)
Erinedes vähesel määral varem nimetatud summast, ulatuvad ühenduse tubakaalase uurimustöö ja teabelevi fondi vahendid 2006. aastaks kokku 29,2 miljoni euroni, millest 50 % tuleb määrata erimeetmetele seoses tubakatootjate muude põllukultuuride tootmisele või muudele töökohti loovatele majandustegevustele üleminekuga ja seoses sellealase uurimistööga.
(3)
Seetõttu tuleks kooskõlas määruse (EÜ) nr 2182/2002 artikli 17 lõikega 4 asjaomaste liikmesriikide vahel enne 30. juunit 2006 jaotada 2006. aastaks eraldatud summa abitaotlustega seonduvate meetmete arvestuslike rahastamiskavade põhjal, mille liikmesriigid on edastanud.
(4)
Käesoleva määrusega ettenähtud meetmed on kooskõlas tubakaturu korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 2182/2002 artiklites 13 ja 14 ettenähtud meetmete rahastamiseks mõeldud ühenduse tubakaalase uurimustöö ja teabelevi fondi vahendite lõplik jaotus liikmesriikide vahel 2006. aastaks on esitatud lisas.
Artikkel 2
Käesolev otsus on adresseeritud Belgia Kuningriigile, Saksamaa Liitvabariigile, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Austria Vabariigile ja Portugali Vabariigile.
Brüssel, 4. juuli 2006

Labels: 18
15
17
6